Heidi Oetinger

Heidi Oetinger (* 19. November 1908 in Mekelnborg; † 5. Oktober 2009 in Hamborg-Duvenstedt) weer en düütsch Verlegerin.

 Leven 
Se weer de Dochter vun en Öösterrieker un en düütschen Frau un is in Hamborg upwussen. Se weer eerst Afkaatsgehilfin in en Seerechtskanzlee. 

1948 fung se, toeerst as Sekretärin, in de Verlag Friedrich Oetinger an to arbeiten. 1952 hett se den Verleger Friedrich Oetinger heiraadt un hett mit hüm tosommen den Verlag upbaut. Nahdem sück hör Mann ut dat Verlagsgeschäft torüchtrucken harr, övernehm se Ennen vun de 1960er Johren den Posten.  Bit Midden de 1980er Johre weer se in de Geschäftsleitung aktiv tätig. Bit in dat hooch Öller vun 90 Johren nehm se noch an de halfjohrig  Vertredersitzungen vun de Verlagsgrupp Friedrich Oetinger deel. 

Ut hör eerst Ehe mit Alfred von Hacht, de in’ Krieg full, stammt hör Tochter Silke Weitendorf, de de Verlagsgrupp hüüd tosommen mit Oetingers Enkeln Jan un Till Weitendorf as ok Julia Bielenberg führt. 

Mit Astrid Lindgren weer Oetinger in deep Früendschap verbunnen.

Heidi Oetinger is an’ 5. Oktober 2009 in dat Öller van 100 Johren storven.Stefan Hauck: Grande Dame der Jugendliteratur verstorben; in: Börsenblatt.net, Meldung van’ 5. Oktober 2009.

 Ehrungen 
För hör besünner Verdeenst um de Kinner - un Jöögdliteratur wurr Heidi Oetinger nich blots vun de Stadt Hamborg mit de Senator-Biermann-Ratjen-Medaille uttekent, sonnern ok  1988 vun de sweedsch König to’n Ridder eerster Klasse vun de Königlich Sweedsch Noordsteernorden nömmt. In Würdigung vun hör Levenswark kreeg se an’ 29. Mai 2009 ok noch dat Verdeenstkrüüz 1. Klasse vun de Bundsrepublik Düütschland.

 Böker, de se verleggt hett 
 Astrid Lindgren: Pippi Langstrumpf, Ronja Räubertochter, Die Kinder aus Bullerbü, Karlsson vom Dach, Die Brüder Löwenherz
 Kirsten Boie: Paule ist ein Glücksgriff
 Cornelia Funke: Die wilden Hühner – gestohlene Geheimnisse
 Janosch: Oh wie schön ist Panama
 Paul Maar: Geschichten vom Sams
 Henning Mankell: Der Hund, der unterwegs zu einem Stern war
 Christine Nöstlinger: Ein Kater ist kein Sofakissen
 Sven Nordqvist: Pettersson und Findus
 Alexa Hennig von Lange: Lelle
 David Henry Wilson: Jeremy James oder kann ein Goldfisch Geige spielen?

 Weblenken 
 Spiegel online: „Pippi Langstrumpf“-Entdeckerin. Verlegerin Heidi Oetinger ist tot; Meldung van’ 5. Oktober 2009.

 Enkeld Nahwiesen 

Kategorie:Fru
Kategorie:Börger von Düütschland
Kategorie:Hamborg
Kategorie:Dräger vun’t Bundsverdeenstkrüüz
Kategorie:Boren 1908
Kategorie:Storven 2009